Document ID: 32008D0955

DECIZIA A COMISIEI
din 16 decembrie 2008
de modificare a Deciziei 2006/410/CE a Comisiei de stabilire a sumelor care sunt puse la dispoziția FEADR și a sumelor disponibile pentru cheltuielile FEGA, în temeiul articolului 10 alineatul (2), al articolului 143d și al articolului 143e din Regulamentul (CE) nr. 1782/2003 al Consiliului, al articolului 4 alineatul (1) din Regulamentul (CE) nr. 378/2007 al Consiliului și al articolului 23 alineatul (2) din Regulamentul (CE) nr. 479/2008 al Consiliului
(2008/955/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (1), în special articolul 12 alineatele (2) și (3),
întrucât:
(1)
Decizia 2006/410/CE a Comisiei (2) stabilește sumele care sunt puse la dispoziția FEADR și soldul net disponibil pentru cheltuielile FEGA, în conformitate cu articolul 10 alineatul (2), articolul 143d și articolul 143e din Regulamentul (CE) nr. 1782/2003 al Consiliului din 29 septembrie 2003 de stabilire a normelor comune pentru schemele de sprijin direct în cadrul politicii agricole comune și de stabilire a anumitor scheme de sprijin pentru agricultori (3) cu articolul 4 alineatul (1) din Regulamentul (CE) nr. 378/2007 al Consiliului (4) de stabilire a normelor pentru modularea voluntară a plaților directe și cu articolul 23 alineatul (2) din Regulamentul (CE) nr. 479/2008 al Consiliului din 29 aprilie 2008 privind organizarea comună a pieței vitivinicole (5).
(2)
Sumele pentru transferul financiar din programele de sprijin pentru sectorul vinului către dezvoltarea rurală fixate la articolul 23 alineatul (2) și în anexele II și III la Regulamentul (CE) nr. 479/2008 au fost modificate prin Regulamentul (CE) nr 1246/2008 al Comisiei (6).
(3)
Prin urmare, Decizia 2006/410/CE trebuie modificată în consecință,
DECIDE:
Articolul unic
Anexa la Decizia 2006/410/CE se înlocuiește cu textul din anexa la prezenta decizie.
Adoptată la Bruxelles, 16 decembrie 2008.

Labels: 15
19
6